**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ԲՈՂՈՔԱՐԿՄԱՆ ԽՈՐՀՈՒՐԴ**

**ՀԱՅՏԱՐԱՐՈՒԹՅՈՒՆ ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2017/42, 11.10.2017թ.

**Բողոք բերող անձ՝** «Գնումների աջակցման կենտրոն» ՍՊԸ

**Պատվիրատու՝** ՀՀ պաշտպանության նախարարություն

**Գնման ընթացակարգի ծածկագիրը և առարկան՝ «**ՀՀ ՊՆ ՆՏԱԴ-ՀԲՄԱՊՁԲ-7/2» ծածկագրով հրատապ բաց մրցույթ/յուղերի և քսանյութերի ձեռքբերում

**Բողոքի պահանջը`**

1. Դադարեցնել **«**ՀՀ ՊՆ ՆՏԱԴ-ՀԲՄԱՊՁԲ-7/2» ծածկագրով հրատապ բաց մրցույթի գնահատող հանձնաժողովի 02.08.2017թ. ժամը 11:00-ին տեղի ունեցած նիստի թիվ 4 արձանագրության 2.3-րդ կետով կայացրած որոշումը՝ «ՄՈՍԷՍՔՈ» ՍՊԸ-ի և «ՆԱԿՕՅԼ» ՍՊԸ-ի մասով:

2. Դադարեցնել **«**ՀՀ ՊՆ ՆՏԱԴ-ՀԲՄԱՊՁԲ-7/2» ծածկագրով հրատապ բաց մրցույթի գնահատող հանձնաժողովի 02.08.2017թ. ժամը 11:00-ին տեղի ունեցած նիստի թիվ 4 արձանագրության 4.1 կետով՝ «ՆԱԿՕՅԼ» ՍՊԸ-ին 2-րդ չափաբաժնով 1-ին տեղ զբաղեցնող ճանաչելու մասին և 2017թ. սեպտեմբերի 28-ին ժամը 11:00-ին կայացած նիստի թիվ 5 արձանագրության 1.2 կետով՝ «ՆԱԿՕՅԼ» ՍՊԸ-ին հաղթող մասնակից ճանաչելու մասին որոշումները:

3. Դադարեցնել «ՄՈՍԷՍՔՈ» ՍՊԸ-ի և «ՆԱԿՕՅԼ» ՍՊԸ-ի հայտերով նախատեսված պայմաններին համապատասխանող գնահատելու մասին գնահատող հանձնաժողովի որոշումները:

4. Պարտավորեցնել ՀՀ պաշտպանության նախարարությանը **«**ՀՀ ՊՆ ՆՏԱԴ-ՀԲՄԱՊՁԲ-7/2» ծածկագրով հրատապ բաց մրցույթը՝ 2-րդ չափաբաժնի մասով, հայտարարել չկայացած՝ Օրենքի 37-րդ հոդվածի 1-ին կետի 1-ին ենթակետի ուժով:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների բողոքարկման խորհուրդ ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների բողոքարկման խորհուրդ համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների բողոքարկման խորհուրդ ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: